Keywords

Summary



Keywords

1. Konkurenca – Koncentracije – Preizkus Komisije – Obveznost držav članic sporočiti upravičeni interes, določen v členu 21(3), tretji pododstavek, Uredbe št. 4064/89 – Pristojnost Komisije, da sprejme odločitev o združljivosti tega interesa s pravom Skupnosti, ne glede na to, ali ji je bil sporočen ali ne

(Uredba Sveta št. 4064/89, člen 21(3), drugi in tretji pododstavek)

2. Akti institucij – Obrazložitev – Obveznost – Domet – Odločba, sprejeta v kontekstu, ki je znan prejemniku – Dopustnost obrazložitve v skrajšani obliki

(Člen 253 ES)

Summary

1. Člen 21(3), tretji pododstavek, Uredbe št. 4064/89 o nadzoru koncentracij podjetij, ni mogoče razlagati tako, da v odsotnosti kakršnegakoli sporočila interesov, drugačnih od tistih, določenih v drugem pododstavku istega odstavka, zaščitenih z nacionalnimi določbami, Komisija ne more odločiti z odločbo o združljivosti teh interesov s skupnostnim pravom.

Dejansko, če bi bila Komisija v odsotnosti kakršnega koli sporočila s strani zadevne države članice omejena samo na možnost vložitve tožbe zaradi neizpolnitve obveznosti po členu 226 ES, ne bi bilo mogoče dobiti odločitve Skupnosti v kratkih rokih, ki jih določa Uredba št. 4064/89, s posledičnim povečanjem nevarnosti, da bi bila lahko taka odločitev sprejeta, ko bi nacionalni ukrepi že dokončno vplivali na združitev na ravni Skupnosti. Po drugi strani bi taka razlaga členu 21(3), tretji pododstavek, te uredbe odvzela učinek s tem, da bi dala državam članicam možnost, da bi se zlahka izognile nadzoru, ki je predviden s to določbo.

Sledi, da je treba, da bi bila pristojnost preučiti druge javne interese od tistih, ki so določeni v členu 21(3), drugi pododstavek, Uredbe, dodeljena Komisiji s tretjim pododstavkom tega člena, učinkovita, Komisiji priznati pristojnost, da sprejme odločitev glede združljivosti teh interesov s splošnimi načeli in drugimi določbami prava Skupnosti, ne glede na to, ali so ji bili ti interesi sporočeni ali ne.

Medtem ko je res, da utegne odsotnost sporočila s strani zadevne države članice nalogo Komisije narediti manj jasno in zahtevnejšo s tem, ko bi Komisija lahko imela težave pri ugotavljanju interesov, zaščitenih z nacionalnimi ukrepi, ostaja dejstvo, da ima Komisija vedno možnost, da od zadevne države članice zahteva podatke. Če ne glede na zahtevo država članica ne zagotovi zahtevanih podatkov, lahko Komisija sprejme odločitev na podlagi podatkov, ki jih ima na voljo.

(Glej točke od 54 od 58.)

2. Obrazložitev, zahtevana v členu 253 ES, mora biti prilagojena zadevnemu ukrepu in mora jasno in nedvoumno razkriti argumente, ki jim je sledila institucija, ki je zadevne ukrepe sprejela, tako da zadevnim osebam omogoči, da lahko ugotovijo razloge za ukrep in pristojnemu sodišču Skupnosti omogoči, da izvaja pristojnost nadzora. Zahteve, ki jim mora obrazložitev zadostiti, so odvisne od okoliščin vsakega primera, zlasti vsebine zadevnega ukrepa, narave podanih razlogov in interesov, ki jih imajo lahko naslovniki ali druge stranke, ki jih ukrep neposredno in posamično zadeva, za pridobitev pojasnil. Ni treba, da se obrazložitev ukvarja z vsemi upoštevnimi dejstvi in pravnimi vprašanji, saj je treba presoditi vprašanje, ali obrazložitev izpolnjuje zahteve iz člena 253 ES ne le glede na njegovo besedilo, ampak tudi glede na njegov smisel in glede na vsa pravna pravila, ki urejajo sporno zadevo.

Tako je odločba, sprejeta v kontekstu, ki je bil dobro znan zadevni državi članici, in sicer v okviru tožbe zaradi neizpolnitve obveznosti proti njej, bi lahko bila odločba Komisije v zvezi s postopkom iz člena 21 Uredbe št. 4064/89 o nadzoru koncentracij podjetij, med katerim ta država članica ni podala niti ene navedbe glede združljivosti javnih interesov s pravom Skupnosti, da bi zaščitila ukrepe, ki so predmet omenjene odločbe, obrazložena v skrajšani obliki.

(Glej točke 66, 69 in 70.)